Diari Oficial de la Generalitat Valenciana


Sumari del DOGV 9964, del 24-10-2024 (2024/11259)

RESOLUCIÓ de 21 d’octubre de 2024, per la qual es nomenen vocals en els Consells Socials de la Universitat Jaume I i la Universitat Miguel Hernández d'Elx.
-----------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11406

CVE
:   ZNCI-M-4155-29811

Data del document
:   21-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del Consell Social, a fi de garantir la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat.

La Llei 2/2003, de 28 de gener, de consells socials de les universitats públiques valencianes, regula en l'article 5 la composició d'estos, i establix en l'apartat 4, els vocals que seran designats en representació dels interessos socials de la Comunitat Valenciana. Al seu torn, l'apartat 4.g) preveu que tres vocals seran designats per les organitzacions empresarials més representatives a la Comunitat Valenciana. Estos vocals, segons l'article 6 de l'esmentada llei, seran nomenats per la persona que ostente la titularitat de la conselleria competent en matèria d'universitats. Així mateix, l'article 7 disposa que el mandat dels vocals del Consell Social que representen els interessos socials tindrà una duració de quatre anys, a comptar a partir de la publicació del seu nomenament en el *Diari Oficial de la Generalitat Valenciana*, els quals podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del període de mandat, defunció o declaració d'incapacitat, renúncia, revocació per qui els va designar o apreciació per part del Consell Social de causa d'incompatibilitat. En estos casos, el mandat del nou membre designat tindrà una duració igual al mateix temps que reste per complir a aquell membre que substituïsca.

La Confederació Empresarial de la Comunitat Valenciana (CEV), amb data 20 de setembre de 2024, acorda la renovació de Mónica Boix Sos com a vocal en el Consell Social de la Universitat Jaume I, nomenada mitjançant Orde 14/2019, de 4 de desembre, de la consellera d'Innovació, Universitats, Ciència i Societat Digital (DOGV 8699, 17.12.2019).

Així mateix, es designa Vicente Mut Badenes com a vocal en el mateix Consell Social, en substitució de Francisco Quintana Caro, nomenat mitjançant Orde 18/2019, de 18 d'abril, del conseller d'Educació, Investigació, Cultura i Esport (DOGV 8544, 09.05.2019).

Al seu torn, en data 15 d'octubre de 2024, la Confederació Empresarial de la Comunitat Valenciana comunica l’acord de renovació de Manuel Román Ibáñez, Mª José Bernabéu Santonja i José Javier García Zamora, com a vocals en el Consell Social de la Universitat Miguel Hernández d'Elx, nomenats mitjançant Orde 8/2019, de 7 de març, del conseller d'Educació, Investigació, Cultura i Esport (DOGV 8515, 27.03.2019).

Vist l'exposat, de conformitat amb els articles 5.4.g), 6.1 i 7 de la Llei 2/2003, de 28 de gener, de consells socials de les universitats públiques valencianes; vistes les propostes de la Confederació Empresarial de la Comunitat Valenciana; i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, actualment Conselleria d'Educació, Cultura, Universitats i Ocupació, de conformitat amb la correcció d'errors del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions,

RESOLC

*Primer*

Nomenar com a vocals en el Consell Social de la Universitat Jaume I Mónica Boix Sos, i en el Consell Social de la Universitat Miguel Hernández d'Elx Manuel Román Ibáñez, Mª José Bernabéu Santonja i José Javier García Zamora, tots ells per renovació del mandat.

*Segon*

Nomenar com a vocal del Consell Social de la Universitat Jaume I Vicente Mut Badenes, en substitució de Francisco Quintana Caro.

*Tercer*

El mandat tindrà una duració de quatre anys, a comptar a partir de la publicació del seu nomenament en el *Diari Oficial de la Generalitat Valenciana*, tenint efecte des del mateix dia de la seua publicació.

De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la resolució, que posa fi en la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:

a) El recurs de reposició s'ha d'interposar davant el conseller d'Educació, Cultura, Universitats i Ocupació en el termini d'un mes a comptar a partir del dia següent de ser publicada en el *Diari Oficial de la Generalitat Valenciana*.

b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos a comptar a partir del dia següent de ser publicada en el *Diari Oficial de la Generalitat Valenciana*.

  

València, 21 d'octubre de 2024

José Antonio Rovira Jover

Conseller d’Educació, Cultura, Universitats i Ocupació